GRADSKO VIJEĆE

KLASA: …….

URBROJ: ……

Karlovac, …….

**PRIJEDLOG**

Na temelju članaka 34. i 97. Statuta Grada Karlovca - potpuni tekst (Glasnik Grada Karlovca 9/21 – potpuni tekst) Gradsko vijeće Grada Karlovca je na \_\_\_\_sjednici održanoj dana \_\_\_\_\_ 2022. godine donijelo slijedeću

**ODLUKU**

**o suglasnosti za prijavu na javni natječaj i provedbu projekta "Energetska obnova zgrade Javne vatrogasne postrojbe Grada Karlovca" u okviru Javnog natječaja za energetsku obnovu kulturne baštine (EnU-9/21)**

**I**

odobrava se prijava projekta "Energetska obnova zgrade Javne vatrogasne postrojbe Grada Karlovca" na Javni natječaj za energetsku obnovu kulturne baštine (EnU-9/21).

**II**

Cilj projekta je smanjenje potrošnje energije zgrade Javne vatrogasne postrojbe Grada Karlovca korištenjem mjera energetske učinkovitosti. Planom razvoja grada Karlovca 2021. - 2030. definiran je, u okviru Prioriteta 3. Kvalitetan urbani okoliš - održivo korištenje i upravljanje resursima i okolišem, Posebni cilj: 3.1. Energetska učinkovitost te poticanje obnovljivih izvora energije i uporabe čiste energije, u okviru kojega se, između ostalog, provodi i unaprjeđenje energetske učinkovitosti zgrada u vlasništvu Grada i ostalih zgrada javne namjene. Energetska obnova će unaprijediti energetski razred građevine od G na D kategoriju, smanjiti emisiju CO2 za 32,36 % i postići godišnju energetsku uštedu potrebne primarne energije za 48,95 %. Projekt će unaprijediti stanje u lokalnoj zajednici, a posebice popraviti kvalitetu boravka i rada u Javnoj vatrogasnoj postrojbi Grada Karlovca za njene djelatnike.

Očekivani rezultat projekta je energetski obnovljena zgrada Javne vatrogasne postrojbe Grada Karlovca kroz povećanje toplinske zaštite ovojnice zgrade te unaprjeđenje sustava grijanja, sustava pripreme potrošne tople vode i sustava rasvjete.

**III**

Planirano vrijeme trajanja projekta je 24 mjeseca. Planirana okvirna vrijednost projekta je 2.000.000,00 HRK, od čega je 1.200,000,00 HRK ili 60% vlastito sufinanciranje.

Prijavitelj projektnog prijedloga je Grad Karlovac.

**IV**

Zahtjev za potporu podnosi Grad Karlovac kao prijavitelj te je izravno odgovoran za početak, upravljanje, provedbu i rezultate projekta.

**V**

Ova odluka će se objaviti u Glasniku Grada Karlovca, a stupa na snagu osam dana nakon objave.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing. šumarstva,v.r.

Dostaviti:

1. Upravni odjel za gradnju i zaštitu okoliša, ovdje
2. Upravni odjel za imovinsko pravne poslove i upravljanje imovinom, ovdje
3. Upravni odjel za proračun i financije, ovdje (3x)
4. Upravni odjel za razvoj grada i EU fondove, ovdje (3x)
5. Ured gradonačelnika, na znanje
6. Predsjednik Gradskog vijeća, ovdje
7. Dokumentacija
8. GGK
9. Zapisnik
10. Pismohrana

OBRAZLOŽENJE

22. prosinca 2022. godine objavljen je Javni natječaj (EnU-9/21) za energetsku obnovu kulturne baštine. Rok za prijavu je 10. veljače 2022. godine.

Ukupni iznos Javnog natječaja je 30 milijuna HRK. Bespovratna sredstva po ovom Natječaju dodjeljuju se putem sredstava pomoći, u iznosu do najviše 2.000.000,00 HRK po prijavi, odnosno do:

- 80% opravdanih troškova na područjima posebne državne skrbi i prvoj skupini otoka,

- 60% opravdanih troškova na brdsko-planinskim područjima i drugoj skupini otoka,

- 40% opravdanih troškova na ostalim područjima Republike Hrvatske,

što se određuje prema lokaciji prijavljene zgrade.

Natječajem se doprinosi smanjenju emisija stakleničkih plinova kroz povećanje energetske učinkovitosti u zgradama javne namjene koje imaju status kulturnog dobra u Republici Hrvatskoj.

Cilj Natječaja je povećanje broja energetski obnovljenih zgrada javne namjene koje imaju status kulturnog dobra.

Opravdani troškovi po ovom Natječaju su troškovi:

• energetske obnove,

• stručnog nadzora, projektantskog nadzora i koordinatora zaštite na radu (u daljnjem tekstu: nadzor), (do najviše 5% iznosa ukupne investicije),

nastali nakon objave Natječaja.

Korisnici sredstava Fonda u smislu ovog Natječaja su jedinice lokalne i područne (regionalne) samouprave (u daljnjem tekstu: JLP(R)S), tijela državne uprave te od njih osnovane javne ustanove .

Očekivani rezultat projekta je energetski obnovljena zgrada Javne vatrogasne postrojbe Grada Karlovca kroz povećanje toplinske zaštite ovojnice zgrade te unaprjeđenje sustava grijanja, sustava pripreme potrošne tople vode i sustava rasvjete.

Cilj projekta je smanjenje potrošnje energije zgrade Javne vatrogasne postrojbe Grada Karlovca korištenjem mjera energetske učinkovitosti. Planom razvoja grada Karlovca 2021. - 2030. definiran je, u okviru Prioriteta 3. Kvalitetan urbani okoliš - održivo korištenje i upravljanje resursima i okolišem, Posebni cilj: 3.1. Energetska učinkovitost te poticanje obnovljivih izvora energije i uporabe čiste energije, u okviru kojega se, između ostalog, provodi i unaprjeđenje energetske učinkovitosti zgrada u vlasništvu Grada i ostalih zgrada javne namjene. Energetska obnova će unaprijediti energetski razred građevine od G na D kategoriju, smanjiti emisiju CO2 za 32,36 % i postići godišnju energetsku uštedu potrebne primarne energije za 48,95 %. Projekt će unaprijediti stanje u lokalnoj zajednici, a posebice popraviti kvalitetu boravka i rada u Javnoj vatrogasnoj postrojbi Grada Karlovca za njene djelatnike.

Planirano vrijeme trajanja projekta je 24 mjeseca. Planirana okvirna vrijednost projekta je 2.000.000,00 HRK, od čega je 1.200,000,00 HRK ili 60% vlastito sufinanciranje.

Prijavitelj projektnog prijedloga „Energetska obnova zgrade Javne vatrogasne postrojbe Grada Karlovca“ je Grad Karlovac. Projektnu prijavu izrađuje Upravni odjel za razvoj grada i EU fondove, dok je za provedbu projekta zadužen Upravni odjel za gradnju i zaštitu okoliša.

Predlažemo da Gradonačelnik donese Zaključak kao u prijedlogu.

PROČELNICA

mr.sc. Marijana Tomičić,.dipl.pol.